Berlingske Tidende, 1828-02-08
London, den 29de Januar. Idag blev Parlamentet aabnet i Hs. Majestæt Kongens Navn, i med følgende Tale: Mylords og Herrer, Hs. Majestæt har befalet os at tilkjendegive Dem, at Høistsamme af alle fremmede Fyrster og Stater har modtaget Forsikringer om deres Ønske, at vedligeholde Venskabs Forholdene med dette Land, og at de store Europæiske Magter deele Hs. Majestæts inderligste Ønske, at vedligeholde i alle Dele de gode Forhold, der kunne lede til Fredens Bevarelse. Hs. i Majestæt har i nogen Tid med stor Kummer iagttaget den Stilling, som Sagerne i det østlige Europa har. J en Række af flere Aar førtes en Kamp imellem den Ottomanske Port og Jndvaanerne i de Græske Provindser og paa de Græske Øer, og fra begge Siden var Kampen ledsaget af mange Menneskeligheden oprørende Udsvævelser. Under Løbet af samme bleve de neutrale Staters Rettigheder og de Love, som ordne Forbindelserne imellem de civiliserede Nationer, gjentagne Gange krænkede, og de Kongelige Undersaatters fredelige Handel var udsat for hyppige Afbrydelser, og Berøvelser, hvilke ofte ved voldsomme og retløse Handlinger bleve end mere byrdefulde. Hs. Majestæt følte den inderligste Attraa efter at sætte en Grændse for Elendighederne, og at afværge de Farer, som ere uadskillelige fra Fiendtlighederne, de eneste, der gjøre en Undtagelse fra Europas almindelige Rolighed. Efterat Grækerne indstændig havde anholdt Hs. Majestæt om at anvende sin gode Tjeneste til at bevirke en Udsoning imellem dem og den Ottomanske Port, kom Hs. Majestæt foreløbigen overeens med Keiseren af Rusland, og siden med Hs. Majestæt Kongen af Frankrig, om Forholdsregler i denne Henseende. Hs. Majestæt har befalet at forelægge Dem Gjenparter af en ved Befuldmægtigede fra Hs. Majestæts Side, og fra Hs. Keiserlige Majestæt Keiseren af Ruslands Side den 4de April 1826 sluttet Tractat; ligesom og af en anden af 6te Juli 1827 imellem Hs. Majestæt, og Hofferne af Tuillerierne og St. Petersborg indgaaet Tractat. Under Forløbet af de til at bevirke Tractatens Formaal trufne Forholdsregler, indtraf et Hs. Majestæt aldeles uventet Collisions-Tilfælde imellem de contraherende Magters Flaader, og den Ottomanske Ports. Uagtet den Tapperhed, som den forenede Flaade udviste, beklager Hs. Majestæt hjerteligst, at denne Kamp med en gammel venskabelig Stats Sømagt skulde forefalde; men Hs. Majestæt nærer dog endnu det sikre Haab, at denne ubehagelige Tildragelse ikke skal drage videre Fiendtligheder efter sig, og ikke hindre den mindelige Afgjørelse af de mellem Porten og Grækerne bestaaende Tvistigheder, som deres giensidige Fordeel saa øiensynligen opfordrer dem til at søge bilagte. Under Vedligeholdelsen af Nationaltroskaben i at opretholde de af Hs. Majestæt indgaaede Forpligtelser, vil Hs. Majestæt aldrig tabe af Øine de store Formaal, paa hvilke Hs. Bestræbelser stedse have været henvendte, nemlig: Enden paa en Kamp imellem de fjendtlige Parter, en varig Ordning af deres gjensidige Forhold for Fremtiden, og Vedligeholdelsen af Europas Fred paa saadant Grundlag, paa hvilken den siden de sidste almindelige Freds=Tractater har beroet. Hs. Majestæt underretter Dem med den største Tilfredshed om at de Øiemed, i hvilke Hs. Majestæt paa det Lissabonske Hoff Forlangende detascherede en Militairmagt til Portugal, ere opnaaede. Da Forpligtelserne paa Tro og Love ere opfyldte, og Portugals Rolighed og Uafhængighed ere sikrede, har Hs. Majestæt givet Ordre til, at de i hine Lande værende Tropper strax skulle tilbagedrages.